CELEX: 32018D1521
Language: hu
Date: 2018-10-10 00:00:00
Title: A Bizottság (EU) 2018/1521 végrehajtási határozata (2018. október 10.) a hasított sertések spanyolországi minősítési módszereinek engedélyezéséről szóló 2009/11/EK határozat módosításáról (az értesítés a C(2018) 6507. számú dokumentummal történt)

12.10.2018   
               
               
                  HU
               
               
                  Az Európai Unió Hivatalos Lapja
               
               
                  L 256/84
               
            
         A BIZOTTSÁG (EU) 2018/1521 VÉGREHAJTÁSI HATÁROZATA
         (2018. október 10.)
         a hasított sertések spanyolországi minősítési módszereinek engedélyezéséről szóló 2009/11/EK határozat módosításáról
         
            
               (az értesítés a C(2018) 6507. számú dokumentummal történt)
            
         
         (Csak a spanyol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke p) és t) pontjára,
         mivel:
         
                     (1)
                  
                  
                     Az 1308/2013/EU rendelet IV. melléklete B.IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Ezenfelül az osztályozási módszerek engedélyezésének feltételéül kell szabni, hogy az értékelés statisztikai hibája egy megadott tűréshatáron belül maradjon. Ezt a tűréshatárt az (EU) 2017/1182 felhatalmazáson alapuló bizottsági rendelet (2) V. mellékletének A. része határozza meg.
                  
               
                     (2)
                  
                  
                     A 2009/11/EK bizottsági határozat (3) nyolc hasítottsertés-minősítési módszer használatát engedélyezte Spanyolország számára.
                  
               
                     (3)
                  
                  
                     Spanyolország arra kérte a Bizottságot, hogy engedélyezze egy, a hasított sertések osztályozására szolgáló új módszernek a területén történő alkalmazását, és ennek érdekében az (EU) 2017/1182 felhatalmazáson alapuló rendelet 11. cikkének (3) bekezdésében előírt jegyzőkönyvben bemutatta bontásos vizsgálat részletes leírását, ismertetve a módszer alapjául szolgáló elveket, a bontásos vizsgálat eredményeit és a színhús százalékos arányának becslésére szolgáló egyenletet.
                  
               
                     (4)
                  
                  
                     A kérelem vizsgálata során megállapítást nyert, hogy a kérdéses osztályozási módszer engedélyezésének feltételei teljesülnek. Következésképpen indokolt engedélyezni ezen osztályozási módszer Spanyolországban való alkalmazását.
                  
               
                     (5)
                  
                  
                     A 2009/11/EK határozatot ezért ennek megfelelően módosítani kell.
                  
               
                     (6)
                  
                  
                     A műszerek, illetve az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
                  
               
                     (7)
                  
                  
                     Az e határozatban előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A HATÁROZATOT:
         
            1. cikk
            A 2009/11/EK határozat a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1. cikk
                           A következő módszerek alkalmazása engedélyezett a hasított sertéseknek az 1308/2013/EU európai parlamenti és tanácsi rendelet (*1) IV. melléklete B.IV. szakaszának 1. pontja szerinti osztályozására Spanyolországban:
                           
                                       a)
                                    
                                    
                                       a »Fat-O-Meat'er (FOM)« elnevezésű műszer és az ahhoz kapcsolódó értékelési módszerek, amelyek részleteit a melléklet 1. része tartalmazza;
                                    
                                 
                                       b)
                                    
                                    
                                       a »Fully automatic ultrasonic carcass grading (Autofom)« elnevezésű műszer és az ahhoz kapcsolódó értékelési módszerek, amelyek részleteit a melléklet 2. része tartalmazza;
                                    
                                 
                                       c)
                                    
                                    
                                       az »UltraFom 300« elnevezésű műszer és az ahhoz kapcsolódó értékelési módszerek, amelyek részleteit a melléklet 3. része tartalmazza;
                                    
                                 
                                       d)
                                    
                                    
                                       az »Automatic vision system (VCS2000)« elnevezésű műszer és az ahhoz kapcsolódó értékelési módszerek, amelyek részleteit a melléklet 4. része tartalmazza;
                                    
                                 
                                       e)
                                    
                                    
                                       a »Fat-O-Meat'er II (FOM II)« elnevezésű műszer és az ahhoz kapcsolódó értékelési módszerek, amelyek részleteit a melléklet 5. része tartalmazza;
                                    
                                 
                                       f)
                                    
                                    
                                       az »AutoFOM III« elnevezésű műszer és az ahhoz kapcsolódó értékelési módszerek, amelyek részleteit a melléklet 6. része tartalmazza;
                                    
                                 
                                       g)
                                    
                                    
                                       a mérőléces »manuális módszer (ZP)« és az ahhoz kapcsolódó értékelési módszerek, amelyek részleteit a melléklet 7. része tartalmazza;
                                    
                                 
                                       h)
                                    
                                    
                                       a »CSB-Image-Meater« elnevezésű műszer és az ahhoz kapcsolódó értékelési módszerek, amelyek részleteit a melléklet 8. része tartalmazza;
                                    
                                 
                                       i)
                                    
                                    
                                       a »gmSCAN« elnevezésű műszer és az ahhoz kapcsolódó értékelési módszerek, amelyek részleteit a melléklet 9. része tartalmazza.
                                    
                                 Az első bekezdés g) pontjában említett mérőléces manuális módszer (ZP) csak az olyan vágóhidak esetében engedélyezett,
                           
                                       a)
                                    
                                    
                                       ahol a vágások száma éves átlagban nem haladja meg a heti 500 sertést; valamint
                                    
                                 
                                       b)
                                    
                                    
                                       amelyek óránként legfeljebb 40 sertés feldolgozására elegendő kapacitású vágósorral rendelkeznek.
                                    
                                 
                        
                           (*1)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).”"
                        
                     
                  
                        2.
                     
                     
                        A melléklet e határozat mellékletével összhangban módosul.
                     
                  
         
            2. cikk
            Ennek a határozatnak a Spanyol Királyság a címzettje.
         
         
            Kelt Brüsszelben, 2018. október 10-én.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2017/1182 felhatalmazáson alapuló rendelete (2017. április 20.) az 1308/2013/EU európai parlamenti és tanácsi rendeletnek a szarvasmarhák, a sertések és a juhok hasított testének uniós osztályozási rendszerei, valamint a hasított testek és az élő állatok bizonyos kategóriáira vonatkozó piaci árak bejelentése tekintetében történő kiegészítéséről (HL L 171., 2017.7.4., 74. o.)
         
            (3)  A Bizottság 2009/11/EK határozata (2008. december 19.) a hasított sertések spanyolországi osztályozási módszereinek engedélyezéséről (HL L 6., 2009.1.10., 79. o.).
      
      
         
            MELLÉKLET
            A 2009/11/EK határozat melléklete a következő 9. résszel egészül ki:
            
               „9. rész
               
               gmSCAN
               
                        
                           1.
                        
                        
                           Az e részben előírt szabályok akkor alkalmazandók, amikor a hasított sertések osztályozása a „gmSCAN” elnevezésű műszer használatával történik.
                        
                     
                        
                           2.
                        
                        
                           A gmSCAN mágneses indukciót alkalmaz a hasított test dielektromos jellemzőinek érintkezés nélküli megállapítására. A mérőrendszert számos, változó és alacsony intenzitású mágneses mezőt generáló adótekercs alkotja. A vevőtekercsek a mágneses térben a hasított test által keltett perturbáció révén létrejövő jelet a hasított test izom- és zsírszövetének dielektromos paramétereihez kapcsolódó, összetett elektromos jellé alakítják.
                        
                     
                        
                           3.
                        
                        
                           A hasított test színhústartalmát a következő képlet alapján kell kiszámítani:
                           Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW
                           ahol:
                           
                                       Ŷ
                                    
                                    
                                       =
                                    
                                    
                                       a hasított test becsült színhústartalma százalékban;
                                    
                                 
                                       Q1, Q2 és Q3
                                    
                                    
                                       =
                                    
                                    
                                       a sonka, a test középső része, illetve a váll területének mágneses érzékenységi reakciója (V);
                                    
                                 
                                       CW
                                    
                                    
                                       =
                                    
                                    
                                       a hasított test meleg súlya kilogrammban.
                                    
                                 A képlet a 60–120 kg súlyú hasított testek esetében érvényes (meleg súly).”